***Predlagatelj: ŽUPAN***

*Na podlagi 110. in 119. člena Zakona o urejanju prostora (ZUreP-2, Uradni list RS, št. 61/2017) in 37. člena Statuta Mestne občine Velenje (Uradni vestnik MO Velenje, št. 1/16 – UPB in 17/19) je župan Mestne občine Velenje dne \_\_\_\_\_\_\_\_ sprejel*

**SKLEP**

**o začetku priprave Odloka o Občinskem podrobnem prostorskem načrtu za stanovanjsko gradnjo na območju PEUP LS9/010, Arnače zahod**

1. člen

(splošno)

S tem sklepom župan Mestne občine Velenje določa postopek priprave Odloka o Občinskem podrobnem prostorskem načrtu za stanovanjsko gradnjo na območju PEUP LS9/10 Arnače zahod – v nadaljevanju kratko: Odlok o OPPN.

2. člen

(ocena stanja in razlogi za pripravo prostorskega načrta)

(1) Pobudo za pripravo Odloka o OPPN je podal lastnik zemljišč s parc. št. 394/6, 394/7, 394/8, 394/9, 394/10, 394/11, 394/12, 394/13, 394/14, 394/15, 394/16, 394/17 in 394/18 vse v k.o. 966-Ložnica (v nadaljevanju kratko: pobudnik). V skladu z OPN občine so zemljišča opredeljena kot območje, kjer je dovoljena gradnja individualnih stanovanjskih objektov in predvidena izdelava OPPN.

(2) Razlogi za pripravo OPPN so:

- ustrezna ureditev prometne, komunalne, energetske in komunikacijske infrastrukture,

- izgradnja trinajstih enostanovanjskih objektov,

- izgradnja enostavnih in nezahtevnih objektov,

- ureditev zunanjih površin.

(3) Sprejeti odlok o OPPN bo predstavljal pravno podlago za pridobitev gradbenega dovoljenja za predvideno gradnjo.

3. člen

(območje prostorskega akta)

(1) Območje Odloka o OPPN predstavlja območje podrobno enoto urejanja prostora z oznako PEUP LS9/010, kot je določeno v Odloku o OPN.

(2) Celotno ureditveno območje OPPN na območju PEUP LS9/010, Arnače-zahod, kot ga določa OPN MO Velenje, je velikosti ca. 10.865 m2 in obsega zemljišča ali dele zemljišč z naslednjimi parcelnimi številkami: 394/6, 394/7, 394/8, 394/9, 394/10, 394/11, 394/12, 394/13, 394/14, 394/15, 394/16, 394/17 in 394/18 vse v k.o. 966-Ložnica. Ureditveno območje OPPN lahko pri načrtovanju omrežij gospodarske javne infrastrukture poseže izven območja OPPN.

4. člen

(način pridobitve strokovnih podlag)

(1) Usmeritve za pripravo Odloka o OPPN so določena v 208. členu Odloka o OPN. Strokovne podlage za pripravo Odloka o OPPN bo izdelal pooblaščenec investitorja in bodo sestavni del Odloka o OPPN.

(2) Za pridobitev predhodnih mnenj o verjetnosti pomembnejših vplivov plana na okoljeje potrebno vključiti:

1. Ministrstvo za kmetijstvo, gozdarstvo in prehrano, Direktorat za kmetijstvo, Dunajska cesta 22, 1000 Ljubljana
2. Zavod za gozdove RS, OE Celje, Ljubljanska 13, 3000 Celje
3. Ministrstvo za okolje in prostor, Direkcija RS za vode, Krekova 17, 2000 Maribor
4. Ministrstvo za kulturo, Maistrova ulica 10, 1000 Ljubljana
5. Ministrstvo za zdravje, Direktorat za zdravje, Štefanova ulica 5, 1000 Ljubljana

6. Zavod RS za varstvo narave, OE Celje, Vodnikova ul. 3, Celje

Pristojni državni nosilci urejanja prostora podajo mnenje o verjetnosti pomembnejših vplivov OPPN na okolje, Ministrstvo za okolje in prostor, Direktorat za okolje, Dunajska cesta 48, 1000 Ljubljana , pa odloči, ali je za predmetni OPPN treba izvesti celovito presojo vplivov na okolje.

5. člen

(roki in postopek za pripravo Odloka o OPPN)

Za potek priprave in sprejema Odloka o OPPN bo upoštevan postopek priprave občinskega podrobnega prostorskega načrta, kot je določen z veljavnim Zakonom o urejanju prostora (ZUreP-2). S tem sklepom se določijo naslednji okvirni roki priprave Odloka o OPPN:

|  |  |
| --- | --- |
| Faze | Rok |
| Priprava izhodišč za OPPN | Januar/februar 2022 |
| Pogodba med MOV in investitorjem o medsebojnih obveznostih pri pripravi OPPN | februar 2022 |
| Priprava in objava sklepa v Uradnem vestniku MOV | 7 dni |
| Pridobitev mnenja Ministrstva pristojnega za okolje, da ponovna izvedba CPVO ni potrebna ter pridobitev konkretnih smernic NUP za OPPN | 30 dni |
| Izdelava strokovnih podlag za OPPN | 30 dni |
| Priprava osnutka odloka o OPPN | 60 dni |
| Pridobitev smernic nosilcev urejanja prostora (NUP) | 30 dni |
| Izdelava dopolnjenega osnutka odloka o OPPN | 30 dni |
| Naznanilo javne razgrnitve in javne obravnave | 7 dni pred pričetkom javne razgrnitve |
| Javna razgrnitev in javna obravnava z evidentiranjem vseh pisnih pripomb | 30 dni |
| Proučitev pripomb in predlogov iz javne razgrnitve in javne obravnave | 7 dni |
| Priprava stališč do pripomb in predlogov iz javne razgrnitve in javne obravnave | 7 dni po zaključku javne obravnave |
| Izdelava predloga odloka o OPPN | 15 dni |
| Pridobitev mnenj NUP | 30 dni |
| Izdelava usklajenega predloga odloka o OPPN | 15 dni |
| Sprejem in objava odloka v Uradnem vestniku MOV |  |

Okvirno zapisani roki se lahko zaradi nepredvidljivih zahtev in pogojev akterjev v postopku tudi spremenijo.

6. člen

(začetek priprave Odloka o OPPN)

Postopek priprave Odloka o OPPN se prične s sklepom, ki ga sprejme župan in se objavi v Uradnem vestniku Mestne občine Velenje, na svetovnem spletu ter v prostorskem informacijskem sistemu.

7. člen

(osnutek Odloka o OPPN)

(1) Strokovne podlage in osnutek odloka o OPPN izdela pooblaščena projektantska organizacija za prostorsko načrtovanje (v nadaljevanju izdelovalec), ki jo izbere investitor.

(2) Urad za urejanje prostora Mestne občine Velenje (UUP MOV) ali izdelovalec po pooblastilu UUP MOV pošlje osnutek Odloka o OPPN nosilcem urejanja prostora, ter jih pozove, da v roku 30 dni od prejema poziva dajo smernice.

(3) NUP v roku 30 dni podajo smernice za načrtovane prostorske ureditve iz njihove pristojnosti. NUP pošljejo smernice UUP MOV in izdelovalcu. Če NUP v roku iz prejšnjega odstavka ne podajo smernic, se šteje, da jih nimajo, pri čemer pa mora izdelovalec upoštevati vse zahteve, ki jih za načrtovanje predvidene prostorske ureditve določajo veljavni predpisi.

8. člen

(dopolnjen osnutek Odloka o OPPN)

Ob upoštevanju smernic nosilcev urejanja prostora izdelovalec dopolni osnutek Odloka o OPPN.

9. člen

(sodelovanje javnosti)

(1) UUP MOV mora v postopku priprave Odloka o OPPN omogočiti javnosti seznanitev z njegovim dopolnjenim osnutkom v okviru javne razgrnitve, ki traja najmanj 30 dni in v tem času zagotoviti tudi njegovo javno obravnavo. Javnost bo obveščena z javnim naznanilom na svetovnem spletu in na krajevno običajen način.

(2) UUP MOV obvesti javnost o javni razgrnitvi in javni obravnavi dopolnjenega osnutka OPPN najmanj 7 dni pred začetkom javne obravnave.

(3) V okviru javne razgrnitve ima javnost pravico dajati pripombe in predloge na dopolnjen osnutek OPPN.

(4) UUP MOV prouči pripombe javnosti k osnutku Odloka o OPPN in predloge ter do njih zavzame stališče, ki ga objavi v prostorskem informacijskem sistemu in na krajevno običajen način.

10. člen

(predlog Odloka o OPPN)

(1) Izdelovalec ali UUP MOV pripravi predlog Odloka o OPPN na podlagi stališč do pripomb ter predlogov javnosti in ga posreduje NUP, da v 30 dneh podajo mnenje o upoštevanju njihovih smernic v predlogu Odloka o OPPN.

(2) UUP MOV predloži županu usklajen predlog Odloka o OPPN. Župan ga predlaga Svetu MOV v sprejem, če je iz mnenj nosilcev urejanja prostora razvidno, da so v predlogu Odloka o OPPN njihove smernice upoštevane.

11. člen

(sprejem Odloka o OPPN)

Odlok o OPPN sprejme občinski svet MOV z odlokom in se ga objavi v Uradnem vestniku Mestne občine Velenje, na svetovnem spletu ter v prostorskem informacijskem sistemu.

12. člen

(nosilci urejanja prostora, ki dajejo smernice in mnenja)

Nosilci urejanja prostora, ki dajo smernice in mnenja k Odloku o OPPN so:

* Zavod za gozdove Slovenije, OE Nazarje, Savinjska cesta 4, 3331 Nazarje;
* Zavod za varstvo narave OE Celje, Vodnikova 3, 3000 Celje;
* Direkcija RS za vode, Sektor območja Savinje, Mariborska cesta 88, 3000 Celje;
* Uprava RS za zaščito in reševanje, Vojkova cesta 61, 1000 Ljubljana;
* Komunalno podjetje Velenje, d. o. o.; Koroška cesta 37/b, 3320 Velenje;
* Elektro Celje, d. d.; Vrunčeva cesta 46, 3000 Celje;
* Mestna občina Velenje – Urad za komunalne dejavnosti, Titov trg 1, 3320 Velenje.
* Telekom Slovenije d.d., OE Celje, Lava 1, 3000 Celje
* Ministrstvo za kulturo, Maistrova ulica 10, 1000 Ljubljana
* Ministrstvo za okolje in prostor, Direktorat za prostor, graditev in stanovanja, Dunajska c. 21, 1000 Ljubljana.

13. člen

(obveznosti v zvezi s financiranjem priprave Odloka o OPPN)

Izdelavo Odloka o OPPN bo financiral pobudnik oziroma investitor.

14. člen

(začetek veljavnosti sklepa)

Ta sklep se objavi v Uradnem vestniku Mestne občine Velenje, na svetovnem spletu ter se objavi v prostorskem informacijskem sistemu. Sklep začne veljati z dnem objave.

Številka:

Datum:

ŽUPAN

Mestne občine Velenje

Peter DERMOL