**Mestna občina Velenje, Titov trg 1, 3320 Velenje,** ki jo zastopa župan Bojan KONTIČ, po pooblastilu št. 080-04-0001/2019, z dne 23. 4. 2019, podžupan Peter DERMOL

ID za DDV: SI 49082884,

Matična številka: 5884268,

Podračun EZR MOV: SI56 0133 3010 0018 411

(v nadaljevanju: **pripravljavec**)

in

**(investitor) :Milan ŽVAN, Mesarska 16, 1000 Ljubljana**

EMŠO: 0101953500621

Davčna številka:42307198

TRR št..: SI56020561156900146

(v nadaljevanju: **naročnik**)

ter

**IBIS, d. o. o. Trg Alfonza Šarha 1, 2310 Slovenska Bistrica,** ki ga zastopa direktorica Mojca KRAŠEVAC

Davčna številka:50227742

Matična številka:5156815000

TRR št.: SI56 6100 0000 6388 573 odprt pri Delavski hranilnici d.d.

(v nadaljevanju: **izdelovalec**)

sklenejo naslednjo

**POGODBO**

**ZA PRIPRAVO OBČINSKEGA PODROBNEGA PROSTORSKEGA NAČRTA ZA STANOVANJSKO GRADNJO NA OBMOČJU PEUP LS9/010,**

**ARNAČE - ZAHOD**

**PREDMET POGODBE**

1. člen

(1) Pogodbene stranke uvodoma ugotavljajo:

* da je naročnik dne \_\_\_\_\_ 2021 podal pobudo za pripravo občinskega podrobnega prostorskega načrta za stanovanjsko gradnjo na območju PEUP LS9/010, Arnače-zahod (v nadaljevanju: OPPN), v kateri je navedel razloge za pripravo OPPN;
* da je naročnik oziroma financer hkrati lastnik zemljišč z ID znakom parcel 966 394/6, 394/7, 394/8, 394/9, 394/10, 394/11, 394/12, 394/13, 394/14, 394715, 394/16, 394/17 in 394/18, za katera je podal pobudo za pripravo OPPN;
* da je območje OPPN v Občinskem prostorskem načrtu Mestne občine Velenje (Uradni vestnik MOV, št. 2/20 in 7/20; v nadaljevanju OPN MOV) opredeljeno kot podrobna enota urejanja prostora LS9/010 (v nadaljevanju: PEUP) in predviden OPPN\_80;
* da je predmet te pogodbe priprava OPPN;
* da je izdelovalca OPPN izbral naročnik.

(2) S to pogodbo naročnik naroča pripravljavcu, pripravljavec pa prevzame dela, ki mu jih za pripravo prostorskega akta kot subjekt lokalne samouprave nalaga Zakon o urejanju prostora (Uradni list RS, št. 61/17, v nadaljevanju: ZUreP-2).

(3) Naročnik se s to pogodbo zavezuje financirati dela, vezana na izdelavo OPPN in sicer v obsegu, določenem s to pogodbo in skladno z veljavnim OPN MOV.

(4) V primeru, da bo potrebno vzporedno s pripravo OPPN izvesti celovito presojo vplivov na okolje (v nadaljevanju: CPVO), prevzame pripravljavec tudi dela, ki mu jih kot subjekt lokalne samouprave v zvezi s tem postopkom nalagata Zakon o varstvu okolja (Uradni list RS, št. 39/06-uradno prečiščeno besedilo, 28/06-skl.US, 49/06-ZMetD, 66/06-odl.US, 112/06-odl.US, 33/07-ZPNačrt, 57/08-ZFO-1A, 70/08, 108/09, 108/09-ZPNačrt-A, 48/12, 57/12, 92/13, 56/15, 102/15, 30/16, 42/16, 61/17-GZ, 68/17, 21/18-ZNOrg, 84/18-ZIURKOE, 49/20-ZIUZEOP-A; v nadaljevanju: ZVO-1)in ZUreP-2.

**VSEBINA IN OBSEG POGODBENEGA DELA MED PRIPRAVLJAVCEM, NAROČNIKOM IN IZDELOVALCEM**

1. člen

(1) Obseg del, ki jih plača naročnik izdelovalcu, je predmet posebne pogodbe med naročnikom in izdelovalcem.

(2) OPPN mora izdelovalec izdelati v skladu s sprejetim Sklepom o začetku priprave (Uradni vestnik MOV, št.\_\_\_\_) in v vsebini, kot jo določa Pravilnik o vsebini, obliki in načinu priprave občinskega podrobnega prostorskega načrta (Uradni list RS, št. 99/07) in ob upoštevanju določb ZUreP-2.

(3) Gradiva, ki jih je potrebno izdelati v postopku priprave OPPN s strani izdelovalca in v dogovorjenih rokih predati pripravljavcu so:

- osnutek OPPN kot gradivo za pridobitev smernic nosilcev urejanja prostora (1 izvod);

- dopolnjen osnutek OPPN za javno razgrnitev (1 izvod);

- predlog stališč do pripomb, podanih v času javne razgrnitve (1 izvod);

- usklajeni predlog OPPN za sprejem na seji Sveta MOV (1 izvod);

- povzetek za javnost za fazo javne razgrnitve (1 izvod).

(4) V vsaki fazi izdelave OPPN se gradivo poleg analogne pripravi tudi v digitalni obliki (na zgoščenki) skladno z navodili za pripravo digitalnih podatkov o prostorskih aktih in projektni dokumentaciji, ki so priloga te pogodbe in sicer tekst v .doc in .pdf formatu, grafika pa v .dwg in pdf formatu. Digitalna in analogna oblika dokumenta morata biti med seboj skladni. K vsakemu analognemu izvodu gradiva mora biti priložen digitalni izvod gradiva.

**POGODBENA CENA**

1. člen

(1) Pripravljavec in naročnik se dogovorita, da naročnik pripravljavcu plača materialne stroške priprave OPPN, ki zajemajo:

* materialne stroške za pridobivanje smernic in mnenj nosilcev urejanja prostora.

(2) Skupna vrednost pogodbenih del iz tega člena, ki jih naroča naročnik, izvede pa pripravljavec, bo določena na podlagi vsote izstavljenih računov za storitve iz prvega odstavka tega člena.

(3) Pripravljavec je upravičen do plačila stroškov, navedenih v tem členu, tudi če prostorski akt ne bo sprejet na občinskem svetu.

**NAČIN PLAČILA**

1. člen

Pripravljavec izstavi račun naročniku po obravnavi prostorskega akta na seji Sveta. Naročnik se obvezuje plačati pogodbene obveznosti pripravljavcu na podlagi izstavljenega računa v roku 30 dni od izstavitve računa s strani pripravljavca na podračun ERZ MOV št.: SI56 0133 3010 0018 411 pri Banki Slovenije. Plačilo v dogovorjenem roku je bistvena sestavina pogodbe. V kolikor je naročnik v zamudi s plačilom računa, se zaračunajo zakonske zamudne obresti.

**POGODBENI ROKI IN FAZE IZDELAVE**

1. člen

(1) Roke za izdelavo del iz 2. člena pogodbe bosta naročnik in izdelovalec opredelila v posebni pogodbi med naročnikom in izdelovalcem.

(2) Pripravljavec se zavezuje spoštovati spodaj navedene roke za dela, ki so v njegovi pristojnosti. Pripravljavec vsako gradivo posamezne faze pregleda v 10 delovnih dneh od prejema. V primeru, da ob pregledu gradiva posamezne faze ugotovi pomanjkljivosti, o tem obvesti izdelovalca, ki gradivo dopolni in ga pripravljavcu ponovno dostavi v pregled. Po prejemu popolne dokumentacije jo pripravljavec potrdi, kar je izhodišče za začetek priprave naslednje faze s strani izdelovalca.

(3) Pripravljavec se poleg zgoraj navedenega roka za pregled gradiva zavezuje spoštovati naslednje roke:

- pridobitev smernic nosilcev urejanja prostora (v nadaljevanju: NUP) in odločbe o morebitni potrebnosti izvedbe CPVO: posredovanje vloge za pridobitev smernic NUP v roku 5 delovnih dni po potrditvi ustreznosti osnutka OPPN in prejema popolne dokumentacije (rok za pripravo smernic s strani NUP in odločbe CPVO je 30 dni);

- skladno z dodatnim dogovorom med pripravljavcem in izvajalcem lahko izvajalec pridobiva smernice in mnenja NUP s pooblastilom pripravljavca;

- priprava in izvedba javne razgrnitve z objavami v uradnih in lokalnih glasilih: po potrditvi ustreznosti dopolnjenega osnutka OPPN in prejemu popolne dokumentacije, objava javnega naznanila najmanj 7 dni pred začetkom javne razgrnitve, ki traja 30 dni, v primeru potrebne izvedbe CPVO posredovanje okoljskega poročila (naroči naročnik) skupaj z dopolnjenim osnutkom OPPN na ministrstvo, pristojno za okolje, da preveri njegovo ustreznost (pred javno razgrnitvijo);

- zavzetje stališč do pripomb z javne razgrnitve: sprejem stališč župana v roku 10 delovnih dni po potrditvi ustreznosti predloga stališč in prejemu popolne dokumentacije;

- pridobitev mnenj NUP: posredovanje vloge za pridobitev mnenj NUP v roku 10 delovnih dni po potrditvi ustreznosti predloga OPPN in prejemu popolne dokumentacije (rok za pripravo mnenj s strani NUP je 30 dni);

- obravnava in sprejem na občinskem svetu: posredovanje gradiva v prvo obravnavo na občinskem svetu po potrditvi ustreznosti usklajenega osnutka Odloka o OPPN na občinskem svetu (glede na plan dela občinskega sveta);

- obravnava in sprejem na občinskem svetu: posredovanje gradiva v drugo obravnavo na občinskem svetu po potrditvi ustreznosti usklajenega predloga Odloka o OPPN na občinskem svetu (glede na plan dela občinskega sveta);

- objava odloka: podpis odloka s strani župana v roku 10 delovnih dneh po sprejemu usklajenega predloga Odloka o OPPN na občinskem svetu ter posredovanje v objavo na uradno glasilo naslednji dan od podpisa župana;

- arhiviranje sprejetega prostorskega akta: 10 delovnih dni po prejemu popolne dokumentacije in dogovorjenega števila izvodov OPPN.

(4) Zgoraj navedeni roki se ustrezno prilagodijo oziroma podaljšajo, če ima pripravljavec tehtne pripombe k oddanemu gradivu oziroma če bo potrebno izvesti CPVO.

**OBVEZNOSTI IZDELOVALCA**

1. člen

(1) Izdelovalec se zavezuje, da bo pogodbena dela opravil vestno, odgovorno, v skladu z veljavno zakonodajo in tehničnimi predpisi ter v skladu s splošno veljavno pozitivno strokovno in poslovno moralo. Hkrati se zavezuje, da bo:

* varoval zaupnost podatkov, ki jih bo pridobil za izdelavo projekta;
* sproti obveščal pripravljavca in naročnika o poteku izdelave OPPN;
* morebitne napake in pomanjkljivosti odpravil na svoje stroške, če se ugotovi, da so nastali po njegovi krivdi (čas odpravo pomanjkljivosti se šteje v zamudo roka);
* po pooblastilu pripravljavca izvedel vsa usklajevanja z NUP, ki so potrebna za izvedbo naloge;

(2) Po tej pogodbi se izdelovalec zavezuje pripravljavcu brezplačno dostaviti vsa zahtevana tekstualna in grafična gradiva, potrebna za pridobitev smernic in mnenj NUP. Enako je dolžan dostaviti vsa gradiva za javno razgrnitev in javno obravnavo, sodelovati na javni razgrnitvi ter na sejah občinskega sveta in njegovih odborov ter dajati strokovna pojasnila v vseh fazah priprave OPPN. Dolžan je izvajati vsa usklajevanja z naročnikom, nosilci urejanja prostora in pripravljavcem v interesu lokalne skupnosti. Za strokovna gradiva, ki jih eventualno ni sam izdelal, je na teh obravnavah skupaj z naročnikom dolžan zagotavljati sodelovanje izdelovalcev takih gradiv zaradi podaje strokovnih pojasnil. Vse s tem nastale stroške poravnava izdelovalcu naročnik na podlagi posebne pogodbe, ki jo je dolžan skleniti z izdelovalcem v skladu s to pogodbo.

(3) Izdelovalec in naročnik se obvezujeta, da bo izdelovalec vsa gradiva za posamezne faze priprave dokumenta v imenu naročnika dostavil pripravljavcu v dogovorjenem številu izvodov v analogni in digitalni obliki (.doc, .dwg ali .dxf in .pdf format) skladno s 3. in 4. odstavkom 2. člena te pogodbe.

**OBVEZNOSTI NAROČNIKA**

8. člen

Naročnik se zavezuje:

* financiral stroške priprave OPPN, kot to določa 3. člen te pogodbe;
* ažurno posredoval zahtevane podatke s strani pripravljavca in izdelovalca v zvezi z načrtovanimi rešitvami, ki so relevantni za pripravo OPPN;
* nudil izdelovalcu vse potrebne informacije v zvezi z nalogo;
* tekoče spremljal in sodeloval pri izvajanju pogodbenih del in potrjeval posamezne faze dokumenta v predpisanih rokih;
* svoje odločitve, ki vplivajo na spremembo izvajanja pogodbenih obveznosti pisno posredoval izdelovalcu in pripravljavcu;
* financiral in izdelovalcu ter pripravljavcu dostavil okoljsko poročilo v primeru, da bo za OPPN potrebno izvesti postopek CPVO;
* za pripravo in izdelavo OPPN financiral in zagotovil reamboliran geodetski načrt območja, ki je predmet sprememb in dopolnitev, z novim certifikatom v skladu s Pravilnikom o geodetskem načrtu (Uradni list RS, št. 40/04);
* da bo v času izdelave pogodbenih del sodeloval z izvajalcem z namenom, da se prevzete storitve izvršijo v dogovorjeni vsebini, pravočasno in v obojestransko korist.

**OBVEZNOSTI PRIPRAVLJAVCA**

9. člen

Pripravljavec se obvezuje, da bo:

* izdelovalcu posredoval izseke iz hierarhično višjih prostorskih dokumentov občine ter vse druge potrebne strokovne dokumente in gradiva, potrebna za kvalitetno izvedbo pogodbenih obveznosti;
* posamezne faze izdelane dokumentacije iz 2. člena te pogodbe v rokih, ki so določeni v 5. členu te pogodbe, strokovno in pravno pregledal ter naročniku in izdelovalcu obvestil o rezultatih pregleda (v primeru ugotovljenih pomanjkljivosti zahteval dopolnitve);
* vodil aktivnosti usklajevanja z nosilci urejanja prostora ob sodelovanju izdelovalca in naročnika;
* vodil vse postopke pri sprejemanju OPPN na občinskem svetu;
* arhiviral najmanj tri izvode končnega dokumenta, ki mu jih je dolžan dostaviti izdelovalec.

**DODATNA DELA**

10. člen

Vse spremembe obsega del ali vsebine projekta se dogovorijo z aneksom k tej pogodbi.

**PREDSTAVNIKI POGODBENIH STRANK**

11. člen

Kot predstavniki pogodbenih strank pri reševanju strokovnih in drugih vprašanj v zvezi s to pogodbo so določeni:

* za pripravljavca: mag. Branka Gradišnik, univ. dipl. inž. arh.
* za naročnika: Milan Žvan

za izdelovalca: Mojca Kraševac, univ. dipl. inž. arh.

Skrbnik pogodbe pri pripravljavcu je mag. Branka GRADIŠNIK, univ. dipl. inž. arh.

**SPREMEMBE IN RAZVELJAVITEV POGODBE**

12. člen

(1) Izdelovalec ima pravico odstopiti od te pogodbe v primeru, če naročnik ali pripravljavec ne izpolnita obveznosti po tej pogodbi, vendar ne prej, dokler ni naročnika ali pripravljavca opomnil na kršitev pogodbe in jima dal primeren rok, ki ne sme biti krajši od 5 delovnih dni, da kršitev odpravita. Če naročnik ali pripravljavec kršitve ne odpravita oziroma s kršitvijo pogodbe ne prenehata, lahko izdelovalec odstopi od pogodbe brez odpovednega roka. Izdelovalec je v tem primeru upravičen do plačila dejansko opravljenega dela in dejansko nastalih stroškov.

(2) Naročnik ima pravico takoj, brez odpovednega roka, odstopiti od te pogodbe v primeru, če izdelovalec po lastni krivdi zaostaja z napredovanjem del za več kot 30 dni. Naročnik ima pravico odstopiti od te pogodbe tudi v primeru, če izdelovalec ali pripravljavec kršita določila te pogodbe, vendar ne prej, dokler ju ni opomnil na kršitev pogodbe in jima dal primeren rok, ki ne sme biti krajši od 5 delovnih dni, da kršitev odpravita. V tem primeru prenehanja veljavnosti te pogodbe naročnik plača izdelovalcu in pripravljavcu za do datuma odstopa od pogodbe izvršena dela in uporabljen material, istočasno pa ima pravico zahtevati plačilo za storjeno škodo in neizpolnjevanje pogodbenih obveznosti.

(3) Pripravljavec ima pravico odstopiti od te pogodbe brez odpovednega roka v primeru, da kljub pisnemu pozivu pripravljavca k oddaji gradiv naročnik le teh ne odda v dodatnem roku, ki ga določi pripravljavec.

(4) Ta pogodba se lahko vsak čas razveljavi tudi s pisnim sporazumom pogodbenih strank, v katerem slednje uredijo vsa odprta vprašanja, nastala zaradi razveljavitve pogodbe.

(5) Ta pogodba se lahko spremeni na predlog katerekoli pogodbene stranke s sklenitvijo aneksa k tej pogodbi.

**KONČNE DOLOČBE**

13. člen

Po zaključki pogodbenega dela in izpolnitvi pogodbenih obveznosti vseh pogodbenih strank preidejo materialne avtorske pravice na pripravljavca, kar pomeni, da se s podpisom te pogodbe naročnik in izdelovalec strinjata, da lahko pripravljavec digitalne in analogne podatke uporabi kot strokovno podlago v primeru kasnejših sprememb in dopolnitev prostorskega akta oziroma pri pripravi drugih strokovnih podlag ter jih preda izdelovalcu tovrstnih gradiv.

14. člen

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali drugo ravnanje ali opustitev, s katerim je organ ali organizaciji iz javnega sektorja povzročena škoda ali omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

15. člen

Morebitne spore, ki bi izvirali iz te pogodbe, bodo pogodbene stranke reševale sporazumno. Če spora na tak način ne bo mogoče rešiti, si bodo pogodbene stranke prizadevali reševati morebitne spore iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče.

Pogodbene stranke se zavezujejo, da bodo v morebitnem sporu iz te pogodbe, soglašale s predložitvijo spora v mediacijo.

16. člen

Pogodba je sklenjena v 3 (treh) enakih izvodih, od katerih prejme vsaka pogodbena stranka po 1 (en) izvod.

Pogodba je sklenjena in veljavna, ko jo podpišejo vse tri pogodbene stranke. Vse spremembe in dopolnitve te pogodbe bodo veljavne le, v kolikor bodo sklenjene v pisni obliki.

Velenje, dne\_\_\_\_\_\_\_\_\_\_\_\_\_ Velenje, dne\_\_\_\_\_\_\_\_\_\_\_ Slovenska Bistrica, dne \_\_\_\_\_\_

Številka spisa:

PRIPRAVLJAVEC: NAROČNIK: IZDELOVALEC:

**MESTNA OBČINA VELENJE Milan ŽVAN IBIS, d. o. o.**

**Slovenska Bistrica**

**Župan: direktorica:**

**Peter DERMOLJ Mojca KRAŠEVAC**